
                                                      ΑΝΑΚΟΙΝΩΣΗ 
Συναδέλφοι,
Το Δ.Σ του Συλλόγου Δικαστικών Υπαλλήλων Αθήνας συνεδρίασε εκτάκτως στις               17-10-2018, μετά από την αφνιδιαστική αποχώρηση των υπαλλήλων που διορίστηκαν από τον προσωρινό πίνακα (της προκήρυξης 1Κ), για οκτώ μήνες με σχέση  εργασίας ΙΔΟΧ, λόγω της ανακοίνωσης του οριστικού πίνακα του ΑΣΕΠ, στον οποίο δεν περιλαμβάνονταν. 
Αφού έλαβε υπόψη του το γεγονός ότι η τραγική κατάσταση που επικρατεί στις όλες τις δικαστικές υπηρεσίες της Αθήνας, λόγω του μεγάλου όγκου εργασίας και της έλλειψης προσωπικού επιδεινώθηκε περαιτέρω μετά από την ανωτέρω εξέλιξη, κυρίως στα τμήματα των ποινικών και πολιτικών εδρών, αλλά και την δικαιολογημένη αγανάκτηση των συναδέλφων αποφάσισε ομόφωνα:
Την διακοπή των εργασιών στα ακροατήρια των Ποινικών και Πολιτικών Δικαστηρίων του Εφετείου και του Πρωτοδικείου Αθηνών, από την Δευτέρα 22-10-2018 έως και την Τετάρτη 31-10-2018 από ώρα 13:00  μέχρι πέρατος ωραρίου, με κύριο σκοπό:
Την προστασία της σωματικής και ψυχικής υγείας των συναδέλφων μας από τον τεράστιο όγκο δουλειάς που έχουν φορτωθεί πέρα από κάθε όριο ανθρώπινων αντοχών και τους κινδύνους από ενδεχόμενα λάθη που αυτό συνεπάγεται, και
Την δυνατότητα στους Γραμματείς έδρας να χρησιμοποιούν το δίωρο των διακοπών για την σύνταξη των πρακτικών των συνεδριάσεων εντός του ωραρίουεργασίας τους.
Ζητούμε,
Την επίσπευση των διαδικασιών πρόσληψης των νέων συναδέλφων και την άμεση υλοποίηση του πορίσματος της επιτροπής ανακατανομής των οργανικών θέσεων  από τον Υπουργό Δικαιοσύνης. 
Συναδέλφοι,
Το Δ.Σ. του Συλλόγου μας θα βρίσκεται σε συνεχή επαγρύπνηση και θα εξετάσει όποια μέτρα χρειαστούν για την ανακούφιση των συναδέλφων μας και για όσο διάστημα χρειαστεί.


ΟΛΟΙ ΣΤΗΝ ΕΚΛΟΓΟΑΠΟΛΟΓΙΣΤΙΚΗ ΣΥΝΕΛΕΥΣΗ ΤΗΝ ΤΕΤΑΡΤΗ 24-10-2018
ώρα 13.00, κτίριο 13, ισόγειο

ΣΥΜΜΕΤΕΧΟΥΜΕ  ΜΑΖΙΚΑ  ΣΤΗΝ  ΚΛΑΔΙΚΗ  ΑΠΕΡΓΙΑ 
ΤΗΣ  ΟΔΥΕ   ΤΗΝ  ΠΕΜΠΤΗ   25–10-2018
   
                                   Για το Δ.Σ.
        Ο Πρόεδρος                                                                      Ο Γεν. Γραμματέας       
   Θανάσης Κόκκινος                                                          Σωτήρης Τριπολιτσιώτης        

